Tartu Milli ähvardab hiigelkaristus - ärileht.ee
Tartu MillFoto: Argo Ingver
Lõuna ringkonnaprokurör Marek Vahing palus kõik kolm süüalust neile esitatud süüdistustes süüdi tunnistada ja taotles Priit Saarele (52) tingimisi nelja-aastast vangistust nelja-aastase katseajaga, millest eelvangistuses on juba ära kantud kaks päeva, Leonid Dulubile (38) üheksa-aastast vangistust, millest eelvangistuses on tal juba ära kantud kolm kuud ja 28 päeva ning Tartu Millile juriidilise isikuna rahalist karistust 10 miljonit eurot, ütles Tartu maakohtu pressiesindaja Krista Tamm ERR-ile.
Süüdistatavate kaitsjad palusid kohtul nende kaitsealused kogu süüdistuse ulatuses õigeks mõista.
Kohus kuulutab otsuse 2. veebruaril.
Samas asjas kohtu alla antud Meelis Jürimäe (52) osas eraldas kohus materjalid kokkuleppemenetluseks ning mullu 15. novembril tunnistas kohus ta süüdi kuulumises kuritegelikku ühendusse ja maksuhaldurile Tartu Milli maksudeklaratsioonides valeandmete esitamisele kaasaaitamises.
Kohus mõistis talle tingimisi kolmeaastase vangistus kolmeaastase katseajaga. Menetluskuludena peab ta tasuma 1319 eurot. Jürimäe suhtes tehtud kohtuotsus on jõustunud.
Tartu Milli maksupettuse kohtuasi sai hoo sisse 04.09.2017
Tartu Milli käibemaksupettuse süüasja kohtuprotsess algab sügisel 13.03.2017
Süüdistuse kohaselt esitas AS Tartu Mill käibedeklaratsioonides valeandmeid 2012. aasta jaanuarist kuni 2013. aasta septembrini. Ettevõtte toonast ostujuhti süüdistab prokuratuur kaheksaliikmelise kuritegeliku ühenduse kaasabil valeandmete esitamise organiseerimises.
Miljonipettuse süüdistuse saanud Tartu Mill: pettusega oli seotud endine töötaja, mitte...
Tartu Mill sai süüdistuse suures käibemaksupettuses
Tartu Mill näitab Läti maksuametile hambaid
Tartu Milli juht: kohus mõistis meid maksukuriteos täielikult õigeks, see oli õiglane otsus